seungwon929/Th-miracl huggingface dataset:
สลาเวน บีลิช

สลาเวน บีลิช () เกิดเมื่อวันที่ 11 กันยายน ค.ศ. 1968 เป็นอดีตนักฟุตบอลชาวโครเอเชีย สโมสรล่าสุดที่เป็นผู้จัดการทีมคือเวสต์แฮมยูไนเต็ด ในพรีเมียร์ลีก อังกฤษ โดยเริ่มในฤดูกาล 2015–16 จนถึงฤดูกาล 2017–18

ในอดีตเคยเป็นผู้จัดการของทีมชาติโครเอเชียมาก่อน โดยขณะเป็นผู้จัดการของโครเอเชีย เคยนำพาทีมเอาชนะทีมชาติอังกฤษ ถึงสนามเวมบลีย์มาแล้ว ในรายการฟุตบอลชิงแชมป์แห่งชาติยุโรป 2008 รอบคัดเลือก ซึ่งทำให้อังกฤษต้องตกรอบไปในที่สุด
วอลลี ริส

วอลเตอร์ สตีเวน ริส (; 4 มกราคม ค.ศ. 1924 — 25 ธันวาคม ค.ศ. 1989) เป็นนักว่ายน้ำชาวอเมริกัน เขาได้รับเหรียญทองจากการแข่งขันกีฬาโอลิมปิกทั้ง 2 เหรียญ และเป็นผู้ครองสถิตโลก
นีลเซน ซาวด์สแกน

นีลเซน ซาวด์สแกน () เป็นระบบติดตามสารสนเทศและยอดขายสร้างโดยไมก์ ไฟน์ และไมก์ ชาเลตต์ ซาวด์สแกนเป็นวิธีการติดตามยอดขายเพลงและมิวสิกวิดีโอทั่วทั่งสหรัฐอเมริกาและแคนาดา ข้อมูลรวมรวบทุกสัปดาห์ และทำแจกจ่ายผู้สมัครทุกวันพุธ จะประกอบด้วยบริษัทค่ายเพลง บริษัทจัดจำหน่าย ผู้ค้าปลีกดนตรี ผู้สนับสนุนอิสระ บริษัทภาพยนตร์และโทรทัศน์ และผู้จัดการศิลปิน ซาวด์สแกนเป็นแหล่งยอดขายของชาร์ตเพลง"บิลบอร์ด" เป็นแหล่งยอดขายเพลงที่ใหญ่ที่สุดในอุตสาหกรรมดนตรี
แกรนด์แบงส์

แกรนด์แบงส์ () เป็นบริเวณน้ำตื้นของไหล่ทวีปอเมริกาเหนือ ในมหาสมุทรแอตแลนติก อยู่ทางตะวันออกเฉียงใต้ของเกาะนิวฟันด์แลนด์ ประเทศแคนาดา มีความลึกระหว่าง 80 ถึง 330 ฟุต (24–101 เมตร) กระแสน้ำเย็นแลบราดอร์มาบรรจบกับกระแสน้ำอุ่นกัลฟ์สตรีมที่บริเวณนี้ ทำให้อุดมไปด้วยปลาและสัตว์น้ำมากมาย อาทิ ปลาแอตแลนติกคอด ปลากระโทงดาบ เป็นต้น นอกจากนั้นยังเป็นอาณาจักรของนกทะเล และสัตว์เลี้ยงลูกด้วยนม อื่น ๆ อย่าง แมวน้ำ โลมา วาฬ

นอกจากนั้น ยังมีคาดว่า เรืออาร์เอ็มเอส ไททานิก ชนภูเขาน้ำแข็งบริเวณนี้ แคนาดาประกาศเป็นเขตน้ำด้านนอกของตนตั้งแต่ ค.ศ. 1977 เป็นบริเวณที่มีอันตรายจากหมอกทึบและภูเขาน้ำแข็งโดยที่เป็นเส้นทางสัญจรของเรือโดยสารข้ามมหาสมุทรแอตแลนติกด้วย
ปลาขี้ตัง

ปลาขี้ตัง หรือ ปลาตะกรับ () เป็นปลาน้ำเค็มสกุลหนึ่ง ในวงศ์ปลาตะกรับ (Scatophagidae) ใช้ชื่อสกุลว่า "Scatophagus" (/สะ-แคท-โท-ฟา-กัส/)

มีรูปร่างคล้ายปลาในวงศ์ปลาผีเสื้อ (Chaetodontidae) คือ รูปร่างกลมและแบนข้างมาก แต่จะงอยปากไม่ยื่นยาว ปากเล็ก ครีบหลังมีก้านครีบแข็งแหลมคม รวมถึงก้านครีบก้น ซึ่งก้านครีบดังกล่าวมีสารพิษ ที่อาจตำหรือแทงถูกมือของผู้ที่จับต้องได้ แต่ทว่าก็ก่อให้เกิดพิษน้อยมาก

จำแนกออกได้เป็น 2 ชนิด

และชนิดที่สูญพันธุ์ไปแล้ว คือ "Eoscatophagus frontalis" (ชื่อพ้อง "Scatophagus frontalis" ) มีชีวิตอยู่ในยุคอีโอซีนตอนกลาง พบในตอนเหนือของอิตาลี ในชั้นหินมอนเตโบลคา จากชั้นตะกอนดั้งเดิมของเทธีส

เป็นปลาทะเลที่สามารถปรับตัวให้อยู่ในน้ำกร่อยหรือน้ำจืดสนิทได้ มักอาศัยอยู่รวมกันเป็นฝูงใกล้รากไม้หรือกองหิน สามารถรับประทานได้และนิยมเลี้ยงกันเป็นปลาสวยงาม
ไผ่สีสุก

ไผ่สีสุก () เป็นพืชในวงศ์หญ้า (Poaceae) กระจายพันธุ์ในเอเชียตะวันออกเฉียงใต้ เป็นไผ่ลำต้นสูง 10-18 เมตร เส้นผ่านศูนย์กลาง 8-12 ซม. ลำแข็ง ผิวเรียบเป็นมัน ข้อไม่พองออก มีกิ่งมากแตกตั้งฉากกับลำต้น หนามโค้งออกเป็นกลุ่ม กลุ่มละ 3 อัน อันกลางยาวกว่า ลำมีรูเล็กเนื้อหนา ใบมีจำนวน 5-6 ใบ ที่ปลายกิ่ง ปลายใบเรียวแหลม โคนเป็นรูปลิ่มกว้าง หรือตัดตรง แผ่นใบกว้าง 0.8-2 ซม. ยาว 10-20 ซม. ใต้ใบมีสีเขียวอมเหลือง เส้นลายใบมี 5-9 คู่ ก้านใบสั้น ขอบใบสาก ครีบใบเล็กมีขน ดอกเป็นช่อ ส่วนมากอายุราว 30 ปีจะออกดอกหนึ่งครั้ง หน่อมีขนาดใหญ่ มีกาบสีเหลืองห่อหุ้ม ขนที่หน่อเป็นสีน้ำตาล

ไผ่สีสุกเป็นไม้มงคลนาม ในอดีตนิยมปลูกไว้เป็นรั้ว นอกจากหน่อไม้ที่รับประทานได้แล้ว ใบไผ่สีสุกยังใช้เป็นยาขับฟอกโลหิตระดู ตาของลำไผ่สุมไฟเป็นถ่านกินแก้ร้อนใน กระหายน้ำ รากมีรสกร่อยเฝื่อนเล็กน้อย ใช้เป็นยาขับปัสสาวะและขับระดูได้ ลำของไผ่สีสุกมีความเหนียวทนทาน ใช้ทำเครื่องจักสาน เครื่องเรือนและนั่งร้าน
ปาเวล โมรอซ

ปาเวล วาซีเลียวิช โมรอซ (; 26 กุมภาพันธ์ ค.ศ. 1987 —) เป็นนักวอลเลย์บอลชายชาวรัสเซีย เขาเล่นตำแหน่งตัวบุกแดนหลัง ให้กับสโมสรอินช็อนโคเรียนแอร์จัมโบส์

ในปี ค.ศ. 2013 เขาได้เข้าร่วมสโมสรโลโคโมทีฟ โนโวซีบีสค์ และเมื่อเดือนเมษายน ค.ศ. 2015 เขาได้ต่อสัญญากับทางสโมสรนี้
ปลาขี้ตังเบ็ด

ปลาขี้ตังเบ็ด หรือ ปลาเซอร์เจี้ยน () เป็นปลาทะเลกลุ่มหนึ่ง ในสกุล "Acanthurus" (/อะ-แคน-ทู-รัส/) ในวงศ์ปลาขี้ตังเบ็ด (Acanthuridae)

เป็นปลาที่มีจำนวนสมาชิกมากที่สุดในวงศ์นี้ จัดเป็นสกุลต้นแบบของวงศ์นี้ โดยรวมแล้วมีขนาดกว่าสกุลอื่น ๆ มักกินสาหร่ายเส้นใยเป็นอาหาร มักอาศัยรวมกันเป็นฝูงใหญ่ บางครั้งจะว่ายรวมตัวกันกับปลาในวงศ์อื่น เช่น วงศ์ปลานกแก้ว (Scaridae)

พบกระจายพันธุ์ทั่วไปในแนวปะการัง ของทะเลและมหาสมุทรแถบอินโด-แปซิฟิก มีขนาดตั้งแต่ 15-50 เซนติเมตร (5.9-19.7 นิ้ว) เป็นปลาที่มีสีสันหรือลวดลายสดใสสวยงาม จึงนิยมเลี้ยงกันเป็นปลาสวยงาม โดยมีชื่อเรียกเฉพาะในวงการว่า "ปลาแทงค์"

นอกจากนี้แล้ว ปลาในสกุลนี้ บริเวณโคนหางยังมีหนามแหลมที่เมื่อสัมผัสกับมือเปล่า ๆ ทำให้เกิดบาดแผลได้ และหนามดังกล่าวยังมีพิษ พิษของปลาขี้ตังเบ็ดมีฤทธิ์คล้ายกับพิษของกลุ่มปลากะรังหัวโขนหรือปลาสิงโต แต่มีความรุนแรงน้อยกว่า

แบ่งออกได้ 38 ชนิด

ซากดึกดำบรรพ์ 4 ชนิด จากยุคลูทีเนียน, ยุคอีโอซีน ในอิตาลี ได้รับการจัดให้อยู่ในสกุล " Proacanthurus " และได้รับการพิจารณาว่าเป็นบรรพบุรุษของสกุลนี้
ปลาขี้ตังเบ็ดฟ้าอกขาว

ปลาขี้ตังเบ็ดฟ้าอกขาว (; ) ปลาทะเลชนิดหนึ่ง ในวงศ์ปลาขี้ตังเบ็ด (Acanthuridae)

เป็นปลาขี้ตังเบ็ดชนิดหนึ่ง มีรูปร่างแบนข้าง ลำตัวรูปไข่ ด้านหน้ากว้าง จะงอยปากเรียว ปากเล็ก ครีบใหญ่ หน้าดำ มีแถบสีขาวที่จะงอยปาก ใต้คางและอกเป็นสีขาวนวล ลำตัวมีสีฟ้าสด ครีบหลังสีเหลืองมีขอบสีขาว ครีบหางขาว มีแถบดำ ครีบก้นสีจางขอบขาว คอดหางสีเหลือง

มีขนาดความยาวเต็มที่ประมาณ 30 เซนติเมตร แต่ขนาดโดยเฉลี่ย 23 เซนติเมตร

เป็นปลาที่อาศัยอยู่รวมกันเป็นฝูงใหญ่ ตามแนวปะการัง กินสัตว์ขนาดเล็ก ๆ ที่เกาะตามโพรงหินและสาหร่าย เป็นปลาที่พบได้บ่อยในมหาสมุทรอินเดีย ในเขตน่านน้ำไทยพบได้เฉพาะฝั่งทะเลอันดามัน

นิยมเลี้ยงเป็นปลาสวยงาม โดยเลี้ยงรวมกันเป็นกลุ่ม หรือรวมกับปลาชนิดอื่นที่มีความใกล้เคียงกัน
สโมสรวอลเลย์บอลเซสกามอสโก

เซสกามอสโก () เป็นสโมสรวอลเลย์บอลอาชีพในมอสโก ประเทศรัสเซีย และเข้าแข่งขันในซูเปอร์ลีก โดยสโมสรได้รางวัลชนะเลิศ 3 สมัย ซึ่งสโมสรวอลเลย์บอลแห่งนี้เป็นสโมสรวอลเลย์บอลที่มีชื่อเสียงมากในสหภาพโซเวียต / รัสเซีย และในยุโรปโดยชนะเลิศ 13 สมัย ในปี ค.ศ. 2009 สโมสรถูกยุบเนื่องจากปัญหาทางการเงิน
ท่าอากาศยานอัมสเตอร์ดัมสคิปโฮล

ท่าอากาศยานอัมสเตอร์ดัมสคิปโฮล (, ) เป็นท่าอากาศยานนานาชาติหลักของประเทศเนเธอร์แลนด์ เปิดดำเนินงานตั้งแต่ 16 กันยายน พ.ศ. 2459 ตั้งอยู่ห่างจากตัวเมืองอัมสเตอร์ดัมไปทางทิศตะวันตกเฉียงใต้ราว 9.1 กิโลเมตร ในเขตนครบาลฮาร์เลมเมอร์เมร์ เป็นท่าอากาศยานที่มีผู้ใช้บริการมากที่สุดอันดับที่ 5 ของยุโรป ตัวสนามบินมีอาคารผู้โดยสารขนาดใหญ่หลังเดียว ซึ่งแบ่งออกแบ่ง 3 โถงขาออก
สโมสรกีฬาราปิดบูกูเรชต์

สโมสรกีฬาราปิดบูกูเรชต์ () เป็นสโมสรกีฬาจากประเทศโรมาเนีย ตั้งอยู่ที่กรุงบูคาเรสต์ ประเทศโรมาเนีย
ปลาขี้ตังเบ็ดครีบลาย

ปลาขี้ตังเบ็ดครีบลาย (; ) ปลาทะเลชนิดหนึ่ง ในวงศ์ปลาขี้ตังเบ็ด (Acanthuridae)

มีลำตัวแบนข้าง รูปร่างเป็นรูปไข่ไปทางด้านท้าย คอดหางเล็ก มีเงี่ยมคมคล้าบใบมีดชี้ไปทางด้านท้ายข้างละอัน ครีบหางเว้าเป็นวงเดือน ครีบหลังและครีบก้นมีฐานยาว ครีบท้องอันเล็ก ครีบอกมีปลายแหลม เกล็ดเล็กมาก หนังเหนียว

มีขนาดโตเต็มที่ประมาณ 35 เซนติเมตร อาศัยอยู่รวมกันเป็นฝูงใหญ่เหนือกองหินหรือแนวปะการัง ว่ายน้ำโดยใช้การกระพืบครีบอกเป็นจังหวะ เป็นปลาที่พบได้บ่อยในแนวปะการังของมหาสมุทรอินเดีย ในน่านน้ำไทยพบได้เฉพาะฝั่งทะเลอันดามัน

นิยมเลี้ยงเป็นปลาสวยงามเหมือนปลาขี้ตังเบ็ดหรือปลาแทงค์ชนิดอื่น ๆ
ฐิติ เวชบุล

ฐิติ เวชบุล (เอ็กซ์) นักร้อง นักแสดงชาวไทย เป็นที่รู้จักจากการเป็นนักร้องภายใตัสังกัดจีเอ็มเอ็ม แกรมมี่
ฐิติ เวชบุล (เกิด 29 เมษายน พ.ศ. 2524) เป็นนักร้อง นักแสดงชาวไทย และเป็นอดีตสมาชิกวง ทีนเอจเกรดเอ หลังจากนั้นออกผลงานเดี่ยวกับค่ายแกรมมี่เป็นที่รู้จักอย่างเพลง "เธอมากับฝน" และ "อกหักครับ"

หลังได้ออกอัลบั้มกับแกรมมี่เอ็กซ์ ฐิติก็ได้หายจากวงการไปเป็นเวลาหลายปี จนปี พ.ศ. 2554 เอ็กซ์ ฐิติได้หวนคืนวงการด้วยการแสดงภาพยนตร์กับโปรเจ็กต์ใหญ่ "หลุด 4 หลุด" จากค่ายสหมงคลฟิล์ม กับเรื่องราวที่จะทำให้ทุกคนได้หลอนจนจิตหลุดไม่รู้ตัวในตอน “คืนจิตหลุด” แถมยังได้ประกบคู่กับพระเอกหนุ่มสุดเซอร์ “อนันดา เอเวอริงแฮม” และดีเจหนุ่มคลื่นฮอท “อิ๊คคิว พีระพล เสนาคุณ” ในบทบาททางการแสดงสุดเข้มข้น

ในปี พ.ศ. 2555 เอ็กซ์ได้มีผลงานภาพยนตร์สองเรื่อง 407 เที่ยวบินผี และ 9-9-81 บอก-เล่า-9-ศพ

จบการศึกษาระดับมัธยมต้นและมัธยมตอนปลายจาก โรงเรียนราชวินิตบางแก้ว
เพลงสดุดีพระสังฆราช (สดุดีพระสันตะปาปา)

เพลงสดุดีพระสังฆราช หรือสดุดีพระสันตะปาปา (; ) เป็นเพลงที่บรรเลงเพื่อเป็นเครื่องหมายของพระสังฆราช พระสันตปาปาหรือผู้แทนของท่าน เช่น เอกอัครสมณทูต และบรรเลงในโอกาสพิธีสำคัญต่างๆ เมื่อธงแห่งรัฐวาติกันถูกนำขึ้นอย่างเป็นทางการ จะมีการบรรเลงเพลงนี้เพียง 8 ห้องเพลงแรกเท่านั้น

เพลงสดุดีพระสังฆราชถูกแต่งขึ้นเมื่อ ค.ศ. 1869 โดย ชาร์ล กูโน เพื่อเฉลิมฉลองวโรกาสการขึ้นครองราชของสมเด็จพระสันตะปาปาปิอุสที่ 9 แต่เดิมเพลงนี้มีชื่อเรียกว่า Marche pontificale (ภาษาฝรั่งเศส แปลว่า มาร์ชพระสันตะปาปา) เพลงนี้มีชื่อเสียงมากหลังจากการบรรเลงครั้งแรก
คอรีย์ เกรฟส์

แมททิว โปลินสกีย์ (Matthew Polinsky) เกิดวันที่ 24 กุมภาพันธ์ ค.ศ. 1984 นักมวยปล้ำอาชีพที่เกษียณอายุชาวอเมริกันที่รู้จักกันดีในชื่อ คอรีย์ เกรฟส์ (Corey Graves) เซ็นสัญญาทำงานกับWWEเป็นพิธีกรผู้บรรยาย เขาเคยเป็นนักมวยปล้ำสังกัดNXT อดีตแชมป์แท็กทีม NXTร่วมกับเนวิลล์ เขาเป็นที่รู้จักกันดีในสมาคมอิสระชื่อ สเตอร์ลิง เจมส์ คีแนน (Sterling James Keenan)
สิทธิของกลุ่มบุคคลที่มีความหลากหลายทางเพศเรียงตามประเทศหรือดินแดน

กฎหมายที่เกี่ยวข้องกับกลุ่มบุคคลที่มีความหลากหลายทางเพศ (LGBT) แตกต่างกันไปในแต่ละประเทศหรือดินแดน ตั้งแต่การรับรองการสมรสเพศเดียวกันตามกฎหมายหรือคู่ชีวิตในรูปแบบอื่น จนถึงโทษประหารชีวิตสำหรับกิจกรรมทางเพศหรือการแสดงออกของบุคคลเพศเดียวกัน

สิทธิของกลุ่มบุคคลที่มีความหลากหลายทางเพศถูกจัดว่าเป็นสิทธิมนุษยชนและสิทธิพลเมือง ซึ่งประกอบไปด้วย แต่ไม่จำกัดเพียง:

ในเดือนมิถุนายน พ.ศ. 2558 ประเทศกว่า 21 ประเทศ ซึ่งส่วนใหญ่เป็นประเทศอยู่ในทวีปอเมริกาและยุโรปตะวันตก ได้รับรองการสมรสเพศเดียวกันและให้สิทธิต่าง ๆ ที่กล่าวไว้เบื้องต้นแก่กลุ่มบุคคลที่มีความหลากหลายทางเพศ
ประเทศบาร์เบโดสในโอลิมปิกฤดูร้อน 2016

ประเทศบาร์เบโดส จะเข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559

Barbadian athletes have so far achieved qualifying standards in the following athletics events (up to a maximum of 3 athletes in each event):
การอยู่กินด้วยกัน

คู่ชีวิต () หรือรู้จักกันในภายใต้ชื่ออื่นๆ คือการรับรองความสัมพันธ์ทางกฎหมายที่คล้ายคลึงกับการสมรส โดยคู่ชีวิตนี้ได้จัดตั้งขึ้นในประเทศต่างๆ ตั้งแต่คริสต์ทศวรรษที่ 1990 เป็นต้นมา ซึ่งมักจะพัฒนามาจากการรับรองความสัมพันธ์แบบคู่อาศัย () ที่มีสถานะเป็นทางการน้อยกว่า ในประเทศเดนมาร์ก ไอซ์แลนด์ นอร์เวย์ และสวีเดน ได้ทำการแทนที่ความสัมพันธ์แบบคู่ชีวิตด้วยการสมรสเพศเดียวกัน ในขณะที่ประเทศอื่นได้เสริมการสมรสเพศเดียวกันเข้าไปในระบบกฎหมาย ความสัมพันธ์แบบคู่ชีวิตนั้นมักถูกมองว่าเป็น "ก้าวแรก" ที่จะนำไปสู่ความเท่าเทียมกันทางการสมรสสำหรับบุคคลเพศเดียวกัน ในบางประเทศคู่ชีวิตนั้นสามารถรับรองบุคคลต่างเพศและบุคคลเพศเดียวกันได้ แต่ทว่า บางประเทศความสัมพันธ์รูปแบบนี้เปิดโอกาสให้กับคู่ชีวิตเพศเดียวกันเท่านั้น ส่วนในประเทศกรีซ ความสัมพันธ์คู่ชีวิตเปิดโอกาสให้กับคู่ชีวิตต่างเพศเท่านั้น
สโมสรกีฬาดีนาโมบูกูเรชต์

สโมสรกีฬาดีนาโมบูกูเรชต์ () เป็นสโมสรกีฬาจากประเทศโรมาเนีย ตั้งอยู่ที่กรุงบูคาเรสต์ ประเทศโรมาเนีย
ประเทศบอตสวานาในโอลิมปิกฤดูร้อน 2016

ประเทศบอตสวานา จะเข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559

Botswana athletes have so far achieved qualifying standards in the following athletics events (up to a maximum of 3 athletes in each event):
มารูนไฟฟ์เวิลด์ทัวร์ 2015

มารูนไฟฟ์เวิลด์ทัวร์ 2015 () เป็นทัวร์คอนเสิร์ตโดยวงดนตรีป๊อบร็อกอเมริกัน มารูนไฟฟ์ เพื่อสนับสนุนอัลบั้มที่ห้าของวง "V"
มหายุคมีโซอาร์เคียน

มหายุคมีโซอาร์เคียน() เป็นมหายุคที่สามแห่งบรมยุคอาร์เคียน อยู่ระหว่าง 3,200 ล้านปีมาแล้วถึง 2,800 ล้านปีมาแล้ว ในยุคนี้ประกอบด้วยออกซิเจนเพียงเล็กน้อยจากสโตรมาโตไลต์ ซึ่งหลักการของสโตรมาโตไลต์ คือ ดูดซับคาร์บอนไดออกไซด์ เพื่อเปลี่ยนให้เป็น ออกซิเจน ทำให้เกิดออกซิเจนจำนวนหนึ่ง อุณหภูมิเฉลี่ย 34 องศาเซลเซียส มีสิ่งมีชีวิตประเภทอาร์เคีย และ แบคทีเรีย มากที่สุด
มหายุคนีโออาร์เคียน

มหายุคนีโออาร์เคียน () เป็นยุคสุดท้ายแห่งบรมยุคอาร์เคียน อยู่ระหว่าง 2,800 ล้านปีมาแล้วถึง 2,500 ล้านปีมาแล้ว ในยุคนี้มีโพรแคริโอต ชนิดที่เป็นจุดเด่นคือ สโตรมาโตไลต์ ซึ่งเปลี่ยนคาร์บอนไดออกไซด์ เป็น ออกซิเจน ทำให้มีออกซิเจนมากขึ้นเรื่อยๆ แต่ก็ยังไม่เพียงพอต่อการหายใจ เพราะมีออกซิเจนเพียง 0.2%
กีฬาบาสเกตบอลในโอลิมปิกฤดูร้อน 1936

การแข่งขันบาสเกตบอลในโอลิมปิกฤดูร้อน 1936 เป็นการแข่งขันบาสเกตบอลโอลิมปิกที่จะจัดขึ้นในเบอร์ลิน ประเทศเยอรมนี กำหนดแข่งขันระหว่างวันที่ 7-14 สิงหาคม พ.ศ. 2559

Note: The International Olympic Committee medal database shows only these players as medalists. They all played at least one match during the tournament. The reserve players are not listed as medalists.
กีฬาบาสเกตบอลในโอลิมปิกฤดูร้อน 1948

การแข่งขันบาสเกตบอลในโอลิมปิกฤดูร้อน 1948 เป็นการแข่งขันบาสเกตบอลโอลิมปิกที่จะจัดขึ้นในลอนดอน ประเทศสหราชอาณาจักร กำหนดแข่งขันระหว่างวันที่ 30 กรกฎาคม - 13 สิงหาคม พ.ศ. 2491

Note: The International Olympic Committee medal database shows only these players as medalists. They all played at least one match during the tournament. The reserve players are not listed as medalists.
บรมยุคเฮเดียน

บรมยุคเฮเดียน () เป็นบรมยุคแรกที่เกิดขึ้นบนโลกต่อจากการกำเนิดโลกและระบบสุริยะ อยู่ระหว่าง 4,600 ล้านปีมาแล้วถึง 4,000 ล้านปีมาแล้ว ในยุคนี้ไม่มีสิ่งมีชีวิตใด ๆ ช่วงต้นยุคเป็นดาวหินหลอมเหลว และช่วงที่เปลือกนอกเริ่มจะแข็งตัว ดาวเคราะห์ขนาดดาวอังคารชื่อ "ทีอา" (Theia) ชนโลก ทำให้เกิดเป็นดวงจันทร์ และยังไม่มีออกซิเจน
กีฬาบาสเกตบอลในโอลิมปิกฤดูร้อน 1952

การแข่งขันบาสเกตบอลในโอลิมปิกฤดูร้อน 1952 เป็นการแข่งขันบาสเกตบอลโอลิมปิกที่จะจัดขึ้นในเฮลซิงกิ ประเทศฟินแลนด์ กำหนดแข่งขันระหว่างวันที่ 14 กรกฎาคม - 2 สิงหาคม พ.ศ. 2495

Note: The International Olympic Committee medal database shows only these players as medalists. They all played at least one match during the tournament. The reserve players are not listed as medalists.
กีฬาบาสเกตบอลในโอลิมปิกฤดูร้อน 1956

การแข่งขันบาสเกตบอลในโอลิมปิกฤดูร้อน 1956 เป็นการแข่งขันบาสเกตบอลโอลิมปิกที่จะจัดขึ้นในเมลเบิร์น ประเทศออสเตรเลีย กำหนดแข่งขันระหว่างวันที่ 22 พฤศจิกายน - 1 ธันวาคม พ.ศ. 2499

Note: The International Olympic Committee medal database shows only these players as medalists. They all played at least one match during the tournament. The reserve players are not listed as medalists.
กีฬาบาสเกตบอลในโอลิมปิกฤดูร้อน 1960

การแข่งขันบาสเกตบอลในโอลิมปิกฤดูร้อน 1960 เป็นการแข่งขันบาสเกตบอลโอลิมปิกที่จะจัดขึ้นในโรม ประเทศอิตาลี กำหนดแข่งขันระหว่างวันที่ 26 สิงหาคม - 10 กันยายน พ.ศ. 2503

Note: The International Olympic Committee medal database shows only these players as medalists. They all played at least one match during the tournament. The reserve players are not listed as medalists.
กีฬาบาสเกตบอลในโอลิมปิกฤดูร้อน 1972

การแข่งขันบาสเกตบอลในโอลิมปิกฤดูร้อน 1972 เป็นการแข่งขันบาสเกตบอลโอลิมปิกที่จะจัดขึ้นในมิวนิค ประเทศเยอรมนี กำหนดแข่งขันระหว่างวันที่ 27 สิงหาคม - 9 กันยายน พ.ศ. 2515† – Medals refused by team
สถานีจูรงตะวันออก

สถานีจูรงตะวันออก () เป็นสถานียกระดับของรถไฟฟ้าขนส่งมวลชนสิงคโปร์ สายเหนือ-ใต้ (เคยเป็นสายย่อยจนถึงปี ค.ศ. 1996) และ สายตะวันออก-ตะวันตก มีชานชาลาเปลี่ยนเส้นทางสำหรับรถไฟฟ้าทั้งสองสาย

สถานีรถไฟฟ้าแห่งนี้ อยู่ทางฝั่งตะวันออกของย่านจูรง มีรถไฟฟ้าช่วยในการเชื่อมต่อระหว่างย่านที่พักอาศัยยูฮัว, สวนเทบัน, สวนธุรกิจนานาชาติ, ย่านตกตัก ไปยังส่วนอื่น ๆ ของเกาะ นับเป็นสถานีรถไฟฟ้าที่มีความหนาแน่นมากที่สุดแห่งหนึ่งในสิงคโปร์

สถานีนี้เป็นสถานีต้นทาง-ปลายทางของสายเหนือ-ใต้ ในช่วงชั่วโมงเร่งด่วน จะมีรถไฟฟ้าวิ่งเพิ่มมาจากศูนย์ซ่อมบำรุงอูลูปันดัน เพื่อมาตั้งต้นทางที่นี่ ส่วนสายตะวันออก-ตะวันตก สถานีนี้ตั้งอยู่ระหว่างสถานีสวนจีน กับสถานีเคลเมนติ และยังเป็นสถานีเริ่มแรกที่มีเสียงประกาศตามสถานี นับตั้งแต่เปิดใช้งานสายย่อย เมื่อปี ค.ศ. 1990 ทางตอนระหว่างสถานีจูรงตะวันออก กับสถานีเคลเมนติ เป็นทางตอนที่ยาวที่สุดของสายตะวันออก-ตะวันตก ใช้เวลาเดินทางในช่วงนี้ 4 นาที

สถานีจูรงตะวันออก เป็น 1 ใน 4 สถานี ที่เคยปรากฏในเกมเศรษฐีของสิงคโปร์

โครงการปรับปรุงย่านจูรงตะวันออก (JEMP) ประกอบด้วย การสร้างชานชาลาใหม่ 2 แห่ง และรางรถไฟใหม่ เพื่อให้รถไฟฟ้าสายเหนือ-ใต้ สามารถเข้า-ออกสถานีได้ในเวลาเดียวกัน นอกจากนี้ ชานชาลาใหม่ยังช่วยลดหนาแน่นของผู้โดยสาร และลดเวลาที่รอรถไฟฟ้า และยังมีแผนสั่งซื้อรถไฟฟ้าขบวนใหม่ 22 ขบวน เพื่อนำมาใช้งานในสายเหนือ-ใต้ และสายตะวันออก-ตะวันตก โครงการนี้มีกำหนดเสร็จในปี ค.ศ. 2012 โดยเริ่มดำเนินงานในปี ค.ศ. 2009 และเปิดทดลองใช้งานช่วงต้นปี ค.ศ. 2011 ก่อนเปิดใช้งานจริงเมื่อ 27 พฤษภาคม ค.ศ. 2011

ชานชาลาเดิม ได้แก่ เอ (มุ่งหน้าทิศตะวันออก), บี (มุ่งหน้าทิศตะวันตก), ซี และ ดี (มุ่งหน้าทิศใต้) ได้ถูกเปลี่ยนชื่อเป็นชานชาลา ซี (มุ่งหน้าทิศตะวันออก สถานีปาเซอร์ริส), เอฟ (มุ่งหน้าทิศตะวันตก สถานีจูกุน), ดี และ อี (มุ่งหน้าทิศใต้ สถานีมารีนาเซาท์เพียร์) ตามลำดับ พร้อมกับมีชานชาลาใหม่ ได้แก่ ชานชาลา เอ (มุ่งหน้าทิศใต้ สถานีมารีนาเซาท์เพียร์ เฉพาะชั่วโมงเร่งด่วนเท่านั้น) และ บี (มุ่งหน้าทิศตะวันออก สถานีปาเซอร์ริส และสถานีท่าอากาศยานชางงี)

ในช่วงแรก ๆ ที่ชานชาลาใหม่เปิดใช้งาน ชานชาลาใหม่จะเปิดใช้งานเฉพาะวันทำงานธรรมดา ช่วงเร่งด่วนตอนเช้า 7-9 นาฬิกา ต่อมาได้ขยายไปถึง 10 นาฬิกา และได้เพิ่มช่วงที่ให้บริการ ได้แก่ ตอนเย็น 17-20 นาฬิกา ตั้งแต่วันที่ 27 ธันวาคม ค.ศ. 2011

มีการติดตั้งรั้วกันเสียง เพื่อไม่ให้เสียงรถไฟฟ้ารบกวนผู้คนที่พักอาศัยในแถบนั้นทางสถานีได้ติดตั้งประตูกั้นชานชาลารถไฟฟ้า เมื่อปี ค.ศ. 2009 เปิดใช้งานเมื่อวันที่ 18 ธันวาคม ค.ศ. 2009 เป็นสถานียกระดับแห่งที่ 3 ที่มีการติดตั้งประตูกั้นนี้ และเมื่อวันที่ 27 พฤษภาคม ค.ศ. 2011 ได้เปิดใช้งานประตูกั้นชานชาลาแห่งใหม่ที่เพิ่งสร้างเสร็จ

ได้มีการติดตั้งพัดลมอัจฉริยะ (HVLS) ในสถานียกระดับทั้งหมด 36 สถานี รวมสถานีจูรงตะวันออกด้วย พัดลมนี้ได้ใช้งานจริงเมื่อวันที่ 30 มิถุนายน ค.ศ. 2012

ในวันที่ 4 กุมภาพันธ์ ค.ศ. 2005 นายมัค ฮอย เมง อายุ 29 ปี ได้เข้าไปทำงานเป็นลูกจ้างที่สถานีแห่งนี้ และได้เขียนจดหมายขู่ว่ามีการวางระเบิดที่นี่ แต่ในภายหลัง กลับไม่พบเหตุการณ์ระเบิดแต่อย่างใด ในวันที่ 10 มีนาคม ค.ศ. 2005 เขาถูกจับและถูกตัดสินจำคุก 2 ปีครึ่ง เนื่องจากได้ขโมยจากร้านอาหารอีกด้วย

หญิงชราวัย 62 ปี ถูกพบในฐานะผู้ได้รับบาดเจ็บ เมื่อวันที่ 24 พฤศจิกายน ค.ศ. 2011 เวลา 14 นาฬิกา 35 นาที ก่อนถูกส่งตัวไปรักษาที่ โรงพยาบาลมหาวิทยาลัยแห่งชาติ ซึ่งต่อมาเธอได้เสียชีวิตลง ในวันถัดมา ตำรวจสามารถจับฆาตกรชายอายุ 55 ปีได้สำเร็จ
โคปาอเมริกา 2015 รอบแพ้คัดออก

การแข่งขันฟุตบอล โคปาอเมริกา 2015 รอบแพ้คัดออก เริ่มต้นแข่งขันในวันที่ 24 มิถุนายน, พ.ศ. 2558 และสิ้นสุดการแข่งขันกับ รอบชิงชนะเลิศ ในวันที่ 4 กรกฎาคม, พ.ศ. 2558 ที่จะตัดสินแชมป์ของ โคปาอเมริกา 2015. แปดทีมทั้งหมดเข้าร่วมการแข่งขันในรอบแพ้คัดออก.

สองทีมที่ดีที่สุดจากแต่ละสามกลุ่ม, รวมกับสองทีมอันดับที่สามที่ดีที่สุด, ผ่านเข้ารอบแพ้คัดออก.

เวลาท้องถิ่นเป็น, CLT ().
ทางหลวงแผ่นดินหมายเลข 1023

ทางหลวงแผ่นดินหมายเลข 1023 (สายแพร่ - วังชิ้น) เป็นเส้นทางที่เชื่อมต่อระหว่างจังหวัดกับอำเภอ แล้วมีทางต่อไปถึง อำเภอเถิน จังหวัดลำปาง มีสายทางเริ่มต้นในอำเภอเมืองแพร่ และมีปลายทางในที่ อำเภอวังชิ้น จังหวัดแพร่ มีระยะทางประมาณ 73 กิโลเมตร
สถานีมารีนาเซาท์เพียร์

สถานีมารีนาเซาท์เพียร์ () เป็นสถานีรถไฟฟ้าปลายทางฝั่งใต้ของรถไฟฟ้าสิงคโปร์ สายเหนือ-ใต้ ตั้งอยู่ในพื้นที่ที่ถมทะเล ใกล้กับ มารีนาเซาท์เพียร์ และ มารีนาเบย์ครุยซ์เซ็นเตอร์ เปิดใช้งานอย่างเป็นทางการเมื่อ 23 พฤศจิกายน ค.ศ. 2014 โดยรัฐมนตรีว่าการกระทรวงคมนาคมของสิงคโปร์

เมื่อเริ่มแรกโครงการ สถานีนี้มีชื่อว่า "มารีนาวิว" ต่อมาได้เปลี่ยนมาเป็นชื่อ "มารีนาเซาท์เพียร์" ในปี ค.ศ. 2009 ส่วนต่อขยายนี้ ใช้งบประมาณ 357.5 ล้านดอลล่าร์ในการก่อสร้าง โดยเริ่มก่อสร้างในเดือนธันวาคม ค.ศ. 2009

มีภาพวาดกระเบื้องในตัวสถานีอยู่ 2 ชิ้น ชิ้นที่หนึ่งมีชื่อว่า “อดีต” โดยแสดงภาพเกี่ยวกับสถานที่สำคัญทางประวัติศาสตร์ อาทิ ศาลฎีกา สถานีดับเพลิงกลาง ส่วนชิ้นที่สองชื่อว่า “ปัจจุบัน” โดยแสดงภาพมารีนาเบย์ และโรงละครเอสพลานาด
ไข้ป้าง (อัลบั้ม)

ไข้ป้าง เป็นผลงานเดี่ยวชุดแรกของ นครินทร์ กิ่งศักดิ์ ออกวางจำหน่ายในปี พ.ศ. 2538 ก่อนหน้าอัลบั้มชุด "ไข้ป้าง" นครินทร์เป็นที่รู้จักในนามวง ไฮดร้า (วงดนตรี) ร่วมกับ ธนา ลวสุต จากอัลบั้มชุดเดียวของวง "อัศเจรีย์" ในปี พ.ศ. 2535 แต่ท้ายที่สุดทั้งคู่ก็ยุบวง อัลบั้มชุดนี้ นครินทร์ได้ทำให้แนวเพลง อัลเทอร์เนทีฟ มีสีสันมากขึ้นด้วยและ และยังมีเพลงที่ฮิตจากอัลบั้มชุดนี้ได้แก่ "สบายดี" "ประตู" และ "ประตู" ในปีเดียวกันนี้นครินทร์ยังได้รับตำแหน่งผู้จัดการฝ่ายผลิตภัณฑ์เพลงไทย บริษัท โซนี่มิวสิค(ประเทศไทย) อีกด้วย นครินทร์ยังได้มีโอกาสนำผลงานไปแสดงในงานเทศกาลดนตรี " Tokyo Music Festival " โดยหน้าปกอัลบั้มไข้ป้างยังได้ ท้วม ทรนง นักแสดงอาวุโสมาร่วมในหน้าปกชุดนี้ด้วย ในปีเดียวกันนี้ยังตรงกับการปล่อยอัลบั้มชุดแรกของวง โมเดิร์นด็อก ในส่วนของหน้าปกอัลบั้ม อภิชัย ตระกูลเผด็จไกร เป็นผู้ถ่ายหน้าปกอัลบั้ม และดำเนินการออกแบบโดย นครินทร์ กิ่งศักดิ์ เอง ทั้งนี้วง ztodio tomo ก็ได้มีส่วนร่วมในการออกแบบหน้าปกด้านในจากการเล่นคอนเสิร์ตที่ลานเพลิน7สี หมอชิต ปี พ.ศ.2538 ที่่มีเหล่าบรรดาวัยรุ่นและนักเรียนอาชีวศึกษาเข้ามาชมกันเป็นจำนวนมากจึงมีการกระทบกระทั่งและยกพวกตีกันเช้าวันรุ่งขึ้น นสพ.ไทยรัฐพาดหัวข่าวว่า คอนเสิร์ตไข้ป้าง กลายเป็นไข้โป้ง นักเรียนนักเลงตีกันเละ
รอเบิร์ต แกร์เรตต์

รอเบิร์ต แกร์เรตต์ (; 24 พฤษภาคม ค.ศ. 1875—25 เมษายน ค.ศ. 1961) เป็นนักกรีฑาชาวอเมริกัน เขาได้รับเหรียญทองจากโอลิมปิกฤดูร้อน 1896 เป็นครั้งแรกในการแข่งขันกรีฑารายการทุ่มน้ำหนักและขว้างจักร
มรกต หทัยวสีวงศ์

มรกต หทัยวสีวงศ์ (ชื่อเล่น : ใยไหม) เกิดเมื่อวันจันทร์ที่ 31 กรกฎาคม พ.ศ. 2532 เป็นนักแสดงชาวไทย

เข้ารับการศึกษาระดับอนุบาล 1 ถึงระดับประถมศึกษาปีที่ 6 ที่โรงเรียนธิดาแม่พระ และมาเรียนระดับมัธยมศึกษาปีที่ 1-6 ที่ โรงเรียนสุราษฎร์พิทยา 
ใยไหม มรกต สำเร็จการศึกษาระดับ ปริญญาตรี คณะบริหารธุรกิจ มหาวิทยาลัยเทคโนโลยีราชมงคลธัญบุรี  สาขาวิชาเอก การตลาด
ลอเรน เบคอลล์

ลอเรน เบคอลล์ ( หรือชื่อเกิดคือ เบตตี โจแอน เพิสก์ (Betty Joan Perske); 16 กันยายน ค.ศ. 1924 – 12 สิงหาคม ค.ศ. 2014) เป็นนักแสดงหญิงชาวอเมริกัน เป็นที่รู้จักจากเสียงอันโดดเด่นและภาพลักษณ์ยั่วยวน เธอติดอยู่ในรายชื่อในอันดับ 20 ของหัวข้อนักแสดงหญิงแห่งศตวรรษที่ 20 จากสถาบันภาพยนตร์อเมริกัน และได้รับรางวัลเกียรติยศจากสถาบันศิลปะและวิชาการทางภาพยนตร์จากผลงานในช่วงยุคทองของภาพยนตร์

บีคอลล์เริ่มอาชีพจากการเป็นนางแบบก่อนที่จะได้รับบทแสดงคู่กับฮัมฟรีย์ โบการ์ตในภาพยนตร์เรื่อง "To Have and Have Not" (1944) เธอได้แสดงในภาพยนตร์แนวฟิล์มนัวร์กับโบการ์ตอีกในเรื่อง "The Big Sleep" (1946), "Dark Passage" (1947), and "Key Largo" (1948) และแสดงในภาพยนตร์รักตลกเรื่อง "How to Marry a Millionaire" (1953) โดยแสดงร่วมกับ มาริลิน มอนโร และแสดงใน "Designing Woman" (1957) ร่วมกับ เกรกอรี เป็ก เธอร่วมแสดงกับจอห์น เวย์นนภาพยนตร์เรื่องสุดท้ายของเขาเรื่อง "The Shootist" (1976) เบคอลล์แสดงในละครบรอดเวย์ โดยได้รับรางวัลโทนี จากการแสดงเรื่อง "Applause" (1970) และ "Woman of the Year" (1981) และเธอได้แสดงในภาพยนตร์เรื่อง "The Mirror Has Two Faces" (1996) ที่ทำให้เธอได้รับการเสนอชื่อเข้ายิงรางวัลลูกโลกทองคำและรางวัลออสการ์

1 เดือนก่อนถึงวันเกิดอายุครบ 90 ปี ของเธอ เป็นจังหวะที่เบคอลล์เสียชีวิตในนิวยอร์กซิตี้พอดี
สตาญิสวัฟ แลม

สตาญิสวัฟ แลม (; 12 กันยายน ค.ศ. 1921 – 27 มีนาคม ค.ศ. 2006) เป็นนักเขียนชาวโปแลนด์ มีผลงานที่เป็นที่รู้จักคือ "Solaris" ที่ถูกนำไปสร้างเป็นภาพยนตร์แล้ว 3 ครั้ง ผลงานของเขาได้รับการแปลไปแล้วกว่า 41 ภาษาและขายได้มากกว่า 45 ล้านเล่มทั่วโลก

สตาญิสวัฟ แลม เกิดเมื่อปี ค.ศ. 1921 ที่เมืองลวีฟ (ปัจจุบันอยู่ในยูเครน) เป็นบุตรชายของแพทย์ทหารในกองทัพออสเตรีย-ฮังการี ในช่วงการบุกครองโปแลนด์ของสหภาพโซเวียต แลมไม่ได้เข้าเรียนที่โรงเรียนสารพัดช่างอย่างที่ต้องการ แต่เข้าเรียนด้านการแพทย์ที่มหาวิทยาลัยลวีฟ ต่อมาเมื่อนาซีบุกครองโปแลนด์ ครอบครัวของแลมซึ่งมีเชื้อสายยิวได้หนีไปอยู่ในเกตโต (ชุมชนแออัด) โดยใช้ชื่อปลอม ในปี ค.ศ. 1945 หลังสหภาพโซเวียตผนวกโปแลนด์ตะวันออก ครอบครัวของแลมก็ย้ายไปอยู่ที่เมืองกรากุฟ เขาเรียนต่อด้านการแพทย์ แต่ไม่ได้สอบเป็นแพทย์ทหาร โดยทำงานเป็นผู้ช่วยในโรงพยาบาล และเริ่มต้นเขียนนิยาย

ในปี ค.ศ. 1951 แลมออกหนังสือเล่มแรก "The Astronauts" ซึ่งได้ผลตอบรับที่ดี แต่เขาไม่ค่อยพอใจนัก หลังปี ค.ศ. 1956 เมื่อมีการขจัดความเป็นสตาลิน (de-Stalinization) แลมก็มีผลงานออกมาเรื่อย ๆ จนในปี ค.ศ. 1961 เขาออกหนังสือ "Solaris" ซึ่งเป็นนิยายวิทยาศาสตร์ที่ผสานแนวคิดทางปรัชญา หนังสือเล่มนี้ถูกนำไปสร้างเป็นภาพยนตร์แล้ว 3 ครั้ง แต่ในช่วงหลัง แลมรู้สึกไม่พอใจกับการกำหนดขอบเขตของนิยายวิทยาศาสตร์ เขาหยุดเขียนนิยายแนวนี้ในช่วงหลังการล่มสลายของคอมมิวนิสต์ (ค.ศ. 1989) แล้วหันไปเขียนแนวสารคดีแทน

สตาญิสวัฟ แลม เสียชีวิตด้วยโรคหัวใจ เมื่อปี ค.ศ. 2006 ขณะมีอายุได้ 84 ปี
การิน ศตายุ

การิน ศตายุ (ชื่อเล่น: แมน) โด่งดังมาจากการประกวดดัชชี่บอยปีพ.ศ. 2542 และเป็นนักแสดงละครหลายเรื่องเช่น ธรรมะติดปีก2, บาปรัก ทะเลฝัน, หว่อ อ้าย หนี่, นารีลุยไฟ, มหาราชกู้ชาติ, พยัคฆ์สาวแซบอีหลี, เขยบ้านนอก และยังเป็นพิธีกรรายการยิ้มน้อยยิ้มใหญ่ เป็นต้น แมน การินเกิดวันที่ 28 สิงหาคม พ.ศ. 2524 จบการศึกษาปริญญาตรีคณะวิทยาศาสตร์ (สาขาสถิติ) มหาวิทยาลัยมหิดลและปริญญาโทคณะบริหาร (สาขาการเงินและการธนาคาร) มหาวิทยาลัยธุรกิจบัณฑิตย์ การที่เป็นคนช่างสังเกตและเรียนมาทางด้านสถิตินี้เอง ทำให้มีความสนใจในการวิเคราะห์ตัวเลข แมนเป็นที่รู้จักในฐานะผู้สนใจค้นคว้าศาสตร์ Mathelogy (แมธเธโลจี) ซึ่งเชื่อว่าเป็นศาสตร์แห่งการออกแบบตัวเลขซึ่งสามารถขับเคลื่อนพลังงานชีวิตด้านบวก

ด้านชีวิตส่วนตัว แมน การินแต่งงานกับนักแสดงสาว เกล เวธกา ศิริวัฒนา เมื่อวันที่ 27 มีนาคม พ.ศ. 25591. ↑งานแต่ง แมน-เกล เรียบง่ายอบอุ่นมาก!! กอสซิบสตาร์

อินสตาแกรมส่วนตัว